Founders' Day (Ghana)

**Zutegerɛ bebiri,** e la pɛnnoo bebiri  ko Ghana neɛ la neɛzaa naŋ tona gɔbenɛnte toma, a bebiri ŋa e bebiri neɛzaa naŋ baŋ ka o e noba bayoɔbo naŋ zɔɔ faa Ghana a yi a nempeele nuuriŋ. A pɛnnoo bebiri ŋa la ka ba boɔlɔ  “founders day” a nansaala kɔkɔre  poɔ. Neɛ naŋ da de weɛŋ ka ba toɔ zɔɔ faa bamenne la Osagyefo Dr. Kwame Nkrumah. A zuiŋ a pɛnnoo bebiri ŋa e bebiri banaŋ di ka ba leɛ teɛre a toŋkpeɛne.
[[Duoro kɔre:Kwame Nkrumah 1961-03-08.jpg|thumb|

Kwame Nkrumah la da e a Ghana zaa yidandɔɔ danweɛŋ naŋ paale a noba bayoɔbo banaŋ naŋ zɔɔ faa zenɛ Ghana. Ba dɔge la Kwame Nkrumah, Kpankyaane Kyuu beri lezare ne yeni daare. A zuiŋ a pɛnnoo bebiri ŋa maŋ e kpaŋkyaane kyuu beri lezare ne yeni yuoni zaa poɔ ka ba maŋ di, a bebiri ŋa la ka ba maŋ la de teɛre ne banaŋ toɔ zɔɔ faa bamenne yi a British noba nuuriŋ. A noba bayoɔbo banaŋ naŋ poɔ zɔɔ faa Ghana la Edward Akufo-Addo, Joseph Boakye Danquah, Emmanuel Obetsebi-Lamptey, William Ofori Atta, and Ebenezer Ako-Adjei. Wederebɛ yaga bebe naŋ da seŋ ka ba yoe baa paale a noba bayoɔbo ŋa poɔ kyɛ a yidaadɔɔ Akufo Addo naa diibu poɔ a e la kpeɛŋaa o naŋ na baŋ de bazaar yoe aneazaa ka ba meŋ woŋ la tuo a soŋ ka Ghana toɔ zɔɔ ba meŋa. Azuiŋ a dɔgɛɛ na banaŋ di zuiiŋ la ka a bebiri ŋa e tigiri bebiri.

A neɛ kaŋa naŋ seŋ ka neɛzaa meŋ baŋ la ka  Aaron Mike Oquaye, o na da la a palamɛnte lammo deteenɛ. Onaŋ la wa leɛre a yuori a yi “founder’s day a gaa ne Founders day” leɛroo ŋa pare la nemboyeni naane zɔɔ faa a teŋɛ, lɛ wuli la ka a noba bayoɔbo ŋa zaa la laŋtaa a zɔɔ faa a teŋɛ ka ka  a ta e ŋa nemboyeni la zɔɔ faa a teŋɛ.

## '''Dakoreŋ/saadayel'''
A pɛnnoo bebiri ŋa “Founders’ day “ ( ŋaa la ka o da maŋ sɛge Founder’s Day) a Ghana poɔ kyɛ Kpaŋkyaane kyuu beri lezare ne yeni daa la ka ba maŋ di a tigiri, bonso a bebiri ŋa la wulo a dare na banaŋ dɔge a Ghana yidaadɔɔ danweɛŋ soba, Osagyefo Dr, Kwame Nkrumah, ka ba leɛ teɛre a dɔgɛɛ na a noba bayoɔba naŋ di kyɛ wa toɔ zɔɔ faa Ghana a yi ne a British noba nuuriŋ. Nana Addo Dankwa Akufo Addo naŋ wa derɛ o kogi ka ba ta boɔle o la ka o vɛŋ ka ba di a noba bayoɔbo naŋ zɔɔ faa Ghana pɛnnoo bebiri. A palamɛnte poɔ ba pãã da yeli ka ba leɛre a pɛnnoo bebiri gaa ne Sakyɔrɔ kyuu beri anaare bebiri, ka ka a bebiri ŋa maŋ wuli ka a noba bayoɔba na zaa la ka ba leɛ teɛre kyɛ ka o ta e ŋa nemboyeni bebi dɔgeraa tigiri na, bee ka a ta e ŋa nemboyenaa la tone a toŋkpeɛne zaa ka ba toɔ zɔɔ faa a teŋa.

Anaŋ waana ŋaa a Sakyɔrɔ beri anaare daa la ka ba maŋ leɛ teɛre a pɛnnoo bebiri ŋa, a bebiri ŋa pãã e bebiyeni kyɛ ka ba maŋ de di neŋ dasaŋa yelerre a Ghana poɔ. A danweɛŋ soba la a Sakyɔrɔ kyuu 1897 yuoni poɔ,  Gold Coast Aborigines' Rights Protection Society,  John Mensah Sarbah, la da de ne ba weɛŋ ka ba piili ne a yelŋa. A la yi be,  United Gold Coast Convention (UGCC) yelŋa meŋ da la piili la a Sakyɔrɔ kyuu beri anaare a 1947 yuoni poɔ, J.B. Danquah ane George Alfred Paa Grant la da ne ba weɛŋ ka yeli ŋa toɔ piili.

Nana Addo Dankwa Akufo-Addo, meŋa ne o zu da la leɛre la a bebiri soŋ ŋa da la maale leɛre la a gaa Kpankyaane kyuu beri lezare ne yeni dare, o da yeli ka ka ba maŋ la leɛ boɔle a bebiri ŋa ka Kwame Nkrumah Memorial Day. A bebiri ŋa diibu maŋ e are leɛre la o dɔgebo bebiri. Ka ka ba leɛ teɛre ka o da e la a Ghana zaa dakogi zu soba bee o da di la naaŋ aŋ kaara a Ghana zaa.

Toloŋ kyuu poɔ 2019 yuoni poɔ, a pɛnoo bebie merɛ a Ghana poɔ, a gɔbenɛnte da wane a merɛ ama a Sakyɔrɔ kyuu beri anaare bebiri. (Founders’ Day), a bebiri ŋa pãã da te laŋ le ne paati kaŋa piilu bee maaloo bebiri ka o naŋ la  United Gold Coast Convention (UGCC)  a Sakyɔrɔ kyuu beri anaare 1947. A bebiri ŋa e la bebiri ba naŋ maŋ bare ko Ghana tontomba ka ba leɛ de teɛre ne a noba bayoɔbo ba ma naŋ zɔɔ faa a teŋa ko te, a teŋa zɔɔ faabo poɔ Kwame Nkrumah la de ne ba weɛŋ ka ba zɔɔ faa a teŋa, azuiŋ la ka ba yeli ka a pɛnnoo bebiri ŋa ka o e a Dr. Kwame Nkrumah dɔgebo bebiri.

## '''A bebiri ŋa tɔnɔ'''
A “Founders Day” e la bebiri naŋ maŋ ko Ghana noba vuo ka ba maŋ la toɔ leɛ zeŋ teɛre noba banaŋ zɔɔ faa a teŋa. Yelerre yaga maŋ bebe a bebiri ŋa diibu daare, aseŋ zannoo, noɔre yeni yɛlɛ laŋyelbu, ane a taaba mine. A yelerre mine la a tigiri ŋa diibu poɔ maŋ boɔle noba naŋ bare a paaloŋ kyɛ teŋyuobo poɔ ka ba zaa wa lanne ba a soŋ ka ba di a tigiri.

A yi a tigiri ŋa tdiibu puoriŋ, Ghana nembɛrɛ maŋ 

**Sommo Yizie**